open-index/open-wikipedia-markdown huggingface dataset:
Raik Dittrich

**Raik Jürgen Dittrich** (* 12. Oktober 1968 in Sebnitz) is en ehmalger düütsch Biathlet.

Raik Dittrich fung sien internatschonale Karriere för de DDR an. Sien Vereen weer de SG Dynamo Zinnwald un he wurr vun Heinz Kluge, Horst Koschka, Klaus Siebert un Steffen Thierfelder traineert. Bi de Biathlon-Weltmeesterschapen 1989 in Feistritz an der Drau wunn he gemeensam mit Andreas Heymann, André Sehmisch un Steffen Hoos de Bronzemedaille in' Teamwettbewarf. Sien Karrierehööchtpunkt harr he 1990, as he mit Mark Kirchner, Birk Anders un Frank Luck bi de Weltmeesterschapen de Goldmedaille in' Mannschapswettbewarf wunn. 

Nach sien aktiv Tiet weer Dittrich van 1992 bit 1998 Skitechniker bi den DSV, tonächst in' Biathlon un later ok verantwortlich för de Nordische Kombinatschoon. Nah den Afsluus vun sien Bedrievswertschapsstudium hett he tonächst as Produktmanager un Verkoopsbaas Düütschland för en düütschen Skiwachshersteller arbeit. Van 2003 bit 2008 weer he dor as Prokurist un as Geschäftsberieksleiter Skiwachs tätig. Siet Oktober 2008 is he General Manager vun en norweegsch Ünnernehmen.

## Weblenken
* Raik Dittrich in der Datenbank von "The Sports.org“ (englisch)
Alan Oppenheimer

**Alan Louis Oppenheimer** (* 23. April 1930 in New York) is en US-amerikaanschen Schauspeler un Synchroonsnacker.

## Leven un Wark
Oppenheimer hett vun 1964 an as Schauspeler an mehr 270 Film-, Feernseh, un Reekner-Speelprodukschonen mitarbeit. He weer 1975 in den Katastrophenfilm *The Hindenburg* to sehn. Dat Johr dorop speel he in den Fantasyfilm *Freaky Friday*. In de Feernsehreeg *The Six Million Dollar Man* weer he twee Staffeln lang dorbi.

Vun de 1980er Johren an hett sik Oppenheimer vun de Schauspeleree torüchtogen un weer dorna tomeist as Synchroonsnacker ünner Verdrag. In disse Funkschoon hett he siet Enn vun de 1990er Johren ok Reeknerspelen snackt. Sien bekanntste Rull op dat rebeet weer de vun *Skeletor* ut de Tekentrickreeg *Masters of the Universe*, de in de 1980er Johren wiest weer.

## Filmografie (Utwahl)

## Utteken
Oppenheimer hett bit hüüt (Stand Januar 2917) noch keen Filmpriesen wunnen, man he weer tweemol nomineert. Dat eerste mol weer 1991 för den *Primetime [[Emmy]]* as *Rutragen Gastschauspeler in en Kummediereeg* för *Murphy Brown* un dat tweete mol weer 2013 för den *BTVA Video Game Voice Acting Award* as Deel vun’t *Beste Stimm-Ensemble* in dat Videospeel *Shin hikari shinwa: Parutena no kagami*. 

## Weblenken
*
Flandreau Santee Sioux Tribe

De **Flandreau Santee Sioux Tribe** is en nordamerikaansch Indianerstamm un hörrt to de Dakota ut de Sioux-Stammesgrupp un -Spraakfamilie. Sien Reservat is dat **Flandreau Indian Reservation** bi Flandreau, South Dakota, USA. De Stamm wurr 1934 in’ Indian Reorganization Act anerkannt. 

En vun de bekannt Stammesliddmaaten weer Hööftling Little Crow, de an den Sioux-Upstand 1862 deelnommen hett.

## Kiek ok
* List van Indianer up de noordamerikaansche Kontinent

## Weblenken
*http://www.santeesioux.com
Michael Richard Pence

**Michael Richard „Mike“ Pence** (* 7. Juni 1959 in Columbus, Indiana) is en US-amerikaansch Politiker vun de Republikaansch Partei. He weer siet den 14. Januar 2013 Gouverneur vun den Bundsstaat Indiana. Af den 20. Januar 2017 weer he Viezpräsident vun de USA ünner Präsident Donald Trump.  

He is verheiraadt un hett dree Kinner. 

## Weblenken

## Enkeld Nahwiesen
Matthias Zurbriggen

**Matthias Zurbriggen** (* 15. Mai 1856 in Saas-Fee; † 21. Juni 1917 in Genf) weer en Swiezer Bargstieger.

Matthias Zurbriggen wurr in Saas-Fee boren, is aber mit sien Familie as Kind nah Macugnaga in Italien utwannert. Dat wurrd seggt, dat Matthias Zurbriggen dormals noch so lütt weer, dat he in en Draag an de Rügg vun sien Moder över den Monte-Moro-Pass dragen wurr. Fortan leev de Familie in dat italieensch Walserdörp Macugnaga. In dat Öller vun 13 Johren hett he Macugnaga verlaaten un weer as Hülpsarbeiter in verscheeden Länner tätig, bevör he in sien Walserheimat torüchkehr. Bi den Bau vun de Marinelli-Hütt in de Ostwand vun den Monte Rosa kreeg he sien Bargstiegerqualitäten. Dor weer he denn ok länger as Bargführer aktiv, bit he vun 1892 vun William Martin Conway opdeckt wurr. 

Tosommen hemm se wiels en ganz Johr Gletscher un Tippen in dat Karakorum utforscht un hemm an en Nebentipp vun den Baltoro Kangri mit 6890 Meter den dormaligen Hööchtrekord upstellt. Dornah weer Zurbriggen alleen in Indien un Australien ünnerwegens. An‘ 14. Januar 1897 gelung hüm de Eerstbestiegen vun den 6958 m hooch Aconcagua in den Anden in Argentinien in‘ Alleengang. Kört Tiet dornah stunn he mit  Stuart Vines an‘ Tupungato.

Later is Zurbriggen in den Tianshan reist un hett 1902 en wiedere Himalayaexpeditschoon maakt. 1906 weer he weer an den Monte Rosa ünnerwegens. Dornah weern sien Tätigkeiten as Bargstieger vörbi. He is sozial afstött un wurr to’n Landstrieker, an‘ 21. Juni 1917 wurr he uphangen in Genf funnen.

## Literatur
* Matthias Zurbriggen: *Von den Alpen zu den Anden. Lebenserinnerungen eines Bergführers*, 1937 (erstmals als *From the Alps to the Andes. Being the Autobiography of a Mountain Guide* ut en italieensch Manuskript van 1899 översett)

## Weblenken
* Biografie över Matthias Zurbriggen
* DNB-Katalog]
Eberhard Rausch

**Eberhard Rausch** (* 11. Dezember 1947 in Mannheim) is en ehmalger düütsch Ieskunstlöper.

He is mehrfack Düütsch Meester in’ Paarloop wurrn un hett ok an twee Olympisch Winterspelen deelnommen. 

## Erfolge/Ergevnisse
### Paarloop
(mit Brunhilde Bassler)

(mit Corinna Halke)

## Weblenken
* Eberhard Rausch in de Datenbank vun Sportsreference.com (engelsch)
Fred Beckett

**Fred Lee Beckett** (* 23. Januar 1917 in Nettleton, Mississippi; † 30. Januar 1946) weer en US-amerikaansch Jazzmusiker. As Basuunspeler weer en en vun de fröh Vörbiller vun J. J. Johnson.

Wiels sien Tiet an de Highschool hett he tonächst dat Hornspelen lehrt. In de 1930er Johren fung sien Karriere in Kansas City an. He speel tonächst bi Eddie Johnson sien Crackerjacks in St. Louis, Missouri. He speel in de nächst Johren mit Duke Wright, Tommy Douglas, Buster Smith un Andy Kirk as ok in en lokale Band mit Prince Stewart un bi en Gig in Omaha, Nebraska mit Nat Towles. Later in dat Johrteihnt speel he ok noch mit Harlan Leonard.

In de fröh 1940er Johren speel Beckett mit Lionel Hampton, mit de he eenig Upnahmen maakt hett, as ok mit Dinah Washington. Wiels den Tweeten Weltkrieg hett he in de US-Army Deenst maakt, is dor aber an Tuberkulose krank wurrn und doran later storven. 

## Weblenken
* Indrag bi Allmusic.com (engelsch)
Juhani Suutarinen

**Taisto Juhani Suutarinen** (* 24. Mai 1943 in Uukuniemi) is en ehmaliger finnisch Biathlet.

He harr in’n Biathlonsport sien gröttst Momente, as he 1974 in Minsk bi de Weltmeesterschapen eerst Weltmeester in’n Sprint över 10 Kilometer (vör Günter Bartnik un Torsten Waldman) as ok Weltmeester över 20 Kilometer (vör Gheorghe Gârniță, Tor Svendsberget un Heikki Ikola) wurr. 1975 wurr he mit de finnisch Staffel in Antholz ok Weltmeester. Bi de Olympisch Winterspelen 1972 in Sapporo un Olympisch Winterspelen 1976 in Innsbruck belegg he mit de Staffel jewiels den tweten Platz un wunn dormit de Sülvermedaille.

## Weblenken

* Juhani Suutarinen in de Datenbank vun Sportsreference (engelsch)
Landkreis Ollnborg

De **Landkreis Ollnborg** is en Landkreis in Neddersassen, nöömt na ’t Land Ollnborg un de Stadt Ollnborg. Dat liggt süüdoosten von de Stadt Ollnborg, gooddeels an de Hunte. De Kreis is 1.063,16 km² groot un hett .

## Landraad

* 2001–31. Oktober 2014: Frank Eger (SPD)
* 1. November 2014–: Carsten Harings (ahn Partei)

## Gemenen

Inwahnertallen an’n .

**[[Eenheitsgemeen|Eenheitsgemenen]]**

## Footnoten
Friedhelm Helberg

**Friedhelm Helberg** (* 17. August 1938 in Narbn) is en düütschen Politiker von de SPD.

Helberg is 1938 as Söhn von den Buur Heinrich Helberg un siene Fro Katharina in Narbn boren. De Vader is in’n Tweten Weltkrieg in’n Februar 1945 fullen. Na de Volksschool in Narbn (August 1944 bet April 1953) hett he op’n Hoff von de Öllern arbeidt un em von 1962 bet 1965 övernahmen. Helberg weer von 1963 bet 1965 op de Avendmiddelschool in Bremen un hett 1967 in Hilmssen sien Abitur maakt. Na dat Abitur hett he an de Universitäten Berlin un Hamborg Juristeree studeert. Von Juli 1972 bet Februar 1975 weer he Rechtsreferendar in Bremen un hett dat twete Staatsexamen in Hamborg maakt. He weer denn von Juni 1975 af an Richter, ünner annern an dat Amtsgericht Rodenborg, dat Landgericht Veern un dat Oberlandsgericht Celle. Von 1987 bet 2002, as he in’n Landdag von Neddersassen inrückt is, weer he Direkter von dat Amtsgericht Oosterholt-Scharmbeek. Helberg is siet 1980 mit siene Fro Hilke verheiraadt un hett twee Kinner.

## Politik

Helberg is 1978 Maat von de SPD worrn. 1981 is he as Raadsherr in’n Gemeenraad von de Gemeen Jeem wählt worrn un hett dor in’n November 1991 dat Amt as Börgermeester övernahmen, wat he bet November 2013 bleven is. Von 1986 bet 2013 weer he ok Raadsherr in de Samtgemeen Zeven un dor siet 1991 Vörsitter von de SPD-Frakschoon. Maat in’n Kreisdag von’n Landkreis Rodenborg is he von 1991 bet Oktober 2016 ween. An’n 13. Februar 2002 is Helberg in’n Neddersassischen Landdag narückt, nadem de Afornte Wolf Weber sien Mandaat dalleggt harr. Bi de Landdagswahl 2003 weer Helberg Kannedaat för den Wahlkreis Bremervöör un hett 28,9&nbsp;% von de Eerststimmen kregen, kunn sik aver nich gegen Hans-Heinrich Ehlen von de CDU (62,8&nbsp;%) dörsetten. Liekers is he över de Landslist von de SPD in’n Landdag intagen. Bi de Landdagswahl 2008 is he nich mehr wedder in’n Landdag intagen.

## Footnoten
Udo Köneke

**Udo Köneke** (* 30. Januar 1938 in Schöningen, Landkreis Helmstidde) is en ehmalger  düütsch Politiker (SPD). He weer van 1978 bit 1994 Afordneter vun den neddersasschen Landdag.

## Werdegang
Köneke hett tonächst de Volksschool besöcht un is later an dat Gymnasium Anna Sophianeum in Schöningen wesselt, wo he 1959 sien Abitur maakt hett. Nah sien Schoolutbillen hett he sien Wehrplicht afleist un weer toletzt Hauptmann vun de Reserve. Köneke fung sien Lehrerstudium an de Kant-Hoochschool in Brunswiek an un weer nah sien Afsluss 1964 as Lehrer tätig. Bit 1978 is he bit to'n Konrekter an de Grundschool Blombarg upsteegen. He weer Liddmaat vun den Düütschen Gewerkschaftsbund as ok Liddmaat vun de Arbeiterwohlfahrt un den Düütschen Bund för Vagelschuul.

In dat Johr 1972 is he de SPD bitreeden. För sien Partei wurr he eerst Vörsitter vun de SPD-Ünnerbezirk Wittmund. Todem wurr he eerst Vörsitter vun den Neddersasschen Footballverband in' Kreis Wittmund un stellvertreden Vörsitter vun den Landessportbund in Neddersassen. 

Siet 1972 weer he wählt Ratsherr vun de Gemeend Blombarg un vun de Samtgemeend Holtriem. Hier weer he todem siet 1986 Börgermeester vun de  Samtgemeend Holtriem. Siet 1977 weer he Afordneter vun den Kreisdag vun den Landkreis Wittmund. Köneke wurr in de negente bit twalfte Wahlperiood to'n Liddmaat vun den Landdag Neddersassen van' 21. Juni 1978 bit 20. Juni 1994 wählt. Hier wurr he to'n Vörsitter vun den Utschuss för Jöögd un Sport van' 10. Juli 1986 bit 20. Juni 1994 wählt.

## Borns
* Barbara Simon: *Abgeordnete in Niedersachsen 1946–1994: Biographisches Handbuch,* 1996, Seite 205
Flagg vun Alberta

De **[[Flagg]] vun [[Alberta]]** wiest up ultramarinblauen Achtergrund dat Wappen vun Alberta. Dat Wappen wedderum ut dat Georgskrüüz un en Dorstellen vun de wichtigst geografisch Markmalen vun de Provinz (Bargen, Vörbargen, Prärie, Weetenfelder). Dat Siedenverhältnis vun de Flagg bedrocht 1:2, de Hööcht vun dat Wappenschild 7/11 vun e Flaggenhööcht.

Nah de Inführen vun de nee kanaadsch Natschonalflagg geev dat in Alberta Diskussionen doröver, of de Provinz en eegen Flagg hemm sull. En faken nömmt Vörslag weer, ähnlich as Ontario un Manitoba en Red Ensign mit dat Provinzwappen to bruuken. De Provinzregeeren hett sück sluutend an' 17. Januar 1967 in' Henblick up de Hunnertjohrfier vun de Kanaadsch Konföderatschoon för de blau Flagg entscheedt, aber eerst blots provisorisch. De Flagg keem aber bi de Bevölkerung good an un kreeg denn an' 1. Juli 1968 offiziellen Status.

## Weblenken
* Offizielle Symbole vun Alberta
* Flaggengeschichte vun Alberta
Inger Björkbom

**Britt Inger Björkbom** (* 6. November 1961 in Sveg) is en ehmalge sweedsch Biathletin.

Inger Björkbom hörr gemeensam mit Sportlerinnen as Eva Korpela, Mia Stadig, Sabine Karlsson un Anna Hermansson to de eerst Generatschoon vun sweedsch Biathletinnen, de mit sowjeetsch, norweegsch un deelwies ok finnisch Athletinnen de Weltspitze vun de Inführen vun de  Weltmeesterschapen 1984 bit to de eerst Olympisch Winterspelen an de 1992 in Albertville ok Fruen deelnehmen drüffen, billen deen. Se is für *Biathlon Östersund IF* antreeden.

Björkbom nehm 1986 in dat heimisch Falun eerstmals an Weltmeesterschapen deel un wunn dor mit Eva Korpela un Sabine Karlsson achter de to de Tiet övermächtigen sowjeetschen Staffel de Sülvermedaille. Ok in't Eenzel reck se en gooden Platz 10, in' Sprint keem se dorgegen up Platz 16 rin. Een Johr later kunn se in Lahti de Sülvermedaille in de Staffel achter de Sowjetunion un weer vör Norwegen verteidigen. Björkbom gung as Startlöperin in't Rennen, dornah folgen denn Mia Stadig un Eva Korpela. In't Eenzel keem se up den 29. Platz. 1988 hemm sück in Chamonix de Norwegerinnen vör de Swedinnen sett, de somit up den darten Platz in de glieker Besetten as in dat Vörjohr kommen deen. 

Weniger spoodriek verleepen de Weltmeesterschapen 1989 in Feistritz, wo eerstmals Manlüüd un Fruen gemeensam hör Weltmeesterschapen utdragen deen. Björkbom wurr in' Sprint 17. un in dat Eenzel 21. In dat  Staffelrennen keem se Sabine Karlsson un Mia Stadig nah dree spoodriek Johren in de Medaillenrängen blots up Platz 7. Um een Rang beter platzeer se sück mit Karlsson, Anna Hermansson un Stadig in den eerstmals utdragen Mannschapswettbewarf. Bi de ut  Witterungsgrünnen neben Minsk ok in Oslo utdragen Weltmeesterschapen 1990 verpass Björkbom gegen Petra Schaaf as Veertplatzeerte um een Rang en Eenzelmedaille. In' Sprint keem se up den 19. Platz un in dat Staffelrennen gemeensam mit Stadig und Hermansson up Rang fiev. De Welttitelkämpe 1991 in Lahti weern för hör ok de letzten Weltmeesterschapen. In't Eenzel keem se up Platz 12 un wurr mit Carolin Hilden as ok den Twillings Catarina un Christina Eklund Fievte in dat Mannschapsrennen. 

Karrierehööchtpunkt un to glieker Tiet dat Enn vun hör Loopbahn wurr de Deelnahm an de eerstmals utdragen olympisch Biathlonwettbewarfen för Fruen 1992 in Albertville. Up de Strecken vun Les Saisies wurr se in't Sprintrennen 26., keem in't Eenzel up Rang 12 un wurr mit Christina Eklund un Mia Stadig Staffel-Sösste. In' Weltcup kunn se Top-Ten-Platzeeren recken. Nah den olympisch Spelen hett se hör Loopbahn afslooten.

## Weblenken
* Inger Björkbom in de Datenbank vun de IBU (engelsch)
* Inger Björkbom in de Datenbank vun Sportsreference.com (engelsch)
* Resultate bi the-sports.org
Frank Liebig

**Frank Liebig** (* 27. Oktober 1942 in Döbel) is en Veihdokter un Fotograf.

## Leven
An de Unität Leipzig studierte hei Veihdokter. Dor hei inne Praxis arbeiten wull und in Sassen kein Stell frie wier, kem hei 1969 mit sien Frau ut Borna in den’n Bezirk Niegenbrandenborg. Na nein Johr in Stuer wier hei von 1978 bet 2006 inne Rinderzucht in Zepkow und Vietlübbe, tauletzt as Chefdokter. Siet 1991 har hei ne Kleintierpraxis in Röbel. Von 1998 bet 2006 betreute hei de Adler- und Falkenhof inne Borg Wredenhagen und öwer Johre henweg ne Pierdtucht in Grekenland. Hei is so’n passionierten Naturfotograf. Siene Frau Heidrun wier Köster inne Landwirtschaft. Mit siene Fru ünnerstütten se kräftig de’n Röwelschen Bund för Natur und Heimat. In’n Januar 2017 sünd se dorför von den Röwelschen Burmeiser utteikend worden. Von Juni bet November 2019 un von Mai bet Juli 2020 het hei Utstellungs in Röwel un Bollewick.

## Weblenken

## Footnootens
S.O.B.

**S.O.B.** is en eine US-amerikaansch Satire vun den Speelbaas Blake Edwards ut dat Johr  1981. Edwards hett in dissen „Film in‘ Film“ över dat Entstahn vun en „Blockbuster“ un de Tostände achter de Kulissen vun en groot Filmsellschopp vörgeevlich eegen Insichten bi de Dreiharbeiten to sien Film Darling Lili ut dat Johr 1970 verarbeit.

## Wat passeeren deiht
De nee Film vun den fierten Speelbaas  Felix Farmer stellt sück as totalen Flop herut. Bit up den Grund zerstört ünnernimmet he en Sülvstmordversöök nah den annern, wobi he aber sien Mitmenschen mehr in Gefohr bringt as sück sülvst. Denn kummt hüm de zündende Idee, sien brav Musical mit freetüügig Sexszenen uptobetern. Sien Ehfrau, en bitlang „sauberer“ Star, sall hör Busen wiesen. – Felix sien Film wurrd en  Kassenslager, all hemm wat dorvan – mit Utnahm vun Felix! Nah en teelten Schööt ut dat Gewehr vun en Waakmann is he temelk dood, wat de "Truernden" allerdings nich dorvan afhollen deiht, Felix hör hör Interessen to missbrukken. So fangt en skurilen Wettbewarf um de Rechte vun sien Existenz an.

## Kritik
**Zitat:** Blake Edwards blieb bei der Inszenierung der netten Story weit unter seinen Möglichkeiten: teils ironische, teils makabre, teils spekulative Pointen, von denen nur wenige wirklich zünden. film-dienst

## Achtergrund
Dat Körzel S.O.B. sall för „Standard Operational Bullshit“ stahn. In de düütsch Version seggt de Schauspeler Robert Webber "Saublöde oberfaule Branchenscheiße".

Der Film weer sowohl för en Golden Globe („Best Motion Picture – Comedy/Musical“, 1982) as ok för en Golden Himbeer („Slechtste Regie“ un „Slechtest Dreihbook“) nomineert. Disse Ambivalenz hett ok de utblieven kommerzielle Spood düütlich maakt. Ofschons de Film en Flop weer, wurrd he vun völ Cineasten as de beste Film vun Edwards un as en vun de gelungensten Hollywood-Satiren ansehn.

## Weblenken
*
Siegmund Oss

**Siegmund Oss** (* 9. Mai 1865 in Leh; † 10. Juli 1920 in Geesmünn) weer en Koopmann in Leh un Geesmünn.

## Läven
He weer de Söhn vun de juudisch Koopmann Salomon Oss, de sien Laden in de Hobenstraat in Leh harr. 1888 harr de en Laden apenmakt för Wäsch- un Kledaasch för Mannslüüd. Siegmund Oss harr een Laden in den Laden vun sien Vadder in de Hobenstroot, een in de Fährstroot un een in de Börgermeester-Smidt-Stroot in Bremerhoben. Man de Hööftladen weer in Geesmünn in de Kaistroot. Dormit höört he mit Armin Ketelsen to de gröttsten Ladens för Mannslüüdkledaasch an de Ünnerwerser.  Den Hööftladen hett 1912 de Boemeester Heinrich Jäger plaant. För eene korte Tied har he ock een Fabrik för Hemmen.
Mit de juudsche Gemeen harr he nich so veel mit an Hoot. Sien Froo weer evangeelsch un heet Lilly Oss, boren Schlemmermeyer (*10.07.1867 +25.03.1940). De Beid leggt op den evangeelschen Karkhoff in Wulsdörp.
As Siegmund Oss doot bleven is, hefft sien Froo, sien Dochter un sien Swiegersöhn den Laden övernomen un davun een KG maakt. De Swiegersöhn weer af 1935 alleeniger Inhebber. De Ladens in Bremerhoben hefft se 1928 dicht maakt, 1958 is de Firma utgahn.
1906 hett Siegmund Oss in Swachhusen an de Swachhusener Chaussee 198 sick een Villa hen setten laten. Warüm, is nich künnigmaakt. Kann angahn, datt he in Bremen ock Ladens hatt hett. Secker is, datt he in Oldenborch een Laden harrt hett. De Villa harr bannig veel Stuven un seeg hellsch smuck ut. Keen se buet hett, is nich künnigmaakt. Man lang hett he dorr nich levt, denn 1913 is he torüch na Geesmünn und he hett dat Huus verkofft. 

Wat is nahbleven? Nur een Postkoort, wo he op een Billerbook mit all sien  Mannslüüt-, Kinner- und Arbeiterkledaasch un Schoh in henwiest. De Dochter hett een Evangeelschen heirodt. Denn schull dor noch een Jung weest heben, de Siegmund Oss junior nömt worrn is. Düssen hefft de Nazis 1941 in Kaschott stecken un hefft em achteran nah Riga hin bröcht, dor hefft de Nazis em doot slahn.

Siegmund Oss wer Schrieversmann in den Ortskoppel vun de düütschen Kledaaschladens. Ock weer he in den Buvereen Geesmünn-Süüd. Denn weer he ock noch in den Kriegerkameradskoppel Geesmünn un Vörturner in Geesmünner Turnvereen.

## Wat doröver schrieven is
* Peter Raap: *Im Zeitlauf der Geschichte: Am Geestemünder Hauptkanal – Kaufhaus Oss*. Niederdeutsches Heimatblatt 685 (Januar 2007). PDF-Datei
* Willy Wolff: *Oss, Siegmund*, in Hartmut Bickelmann: *Bremerhavener Persönlichkeiten aus vier Jahrhunderten. Ein biographisches Lexikon*, Zweite, erweiterte und korrigierte Auflage. Veröffentlichungen des Stadtarchivs Bremerhaven (2003)  ISBN 3-923851-25-1, S. 242.

## Enkeltenawiesen
Antonius Rüsenberg

**Antonius Rüsenberg** (* 6. Mai 1943 in Steinheim, Kreis Höxter; † 14. Juni 2016) weer en düütsch Politiker (CDU).

## Utbillen un Berop
Nah den Besökk vun de Volksschool hett Antonius Rüsenberg van 1957 bit 1961 en Lehre as Landmaschinenschlosser maakt, de he 1961 mit de Gesellenprüfung afslooten hett. Dornah weer he bit 1963 as Landmaschinenschlosser tätig. Van 1963 bit 1964 hett he dat Sozialinstitut Bad Honnef besöcht, 1964 bit 1966 hett he as Landmaschinenmechaniker arbeit. De Höhgere Fackschool för Sozialarbeit Köln hett he van 1966 bit 1969 besöcht, dornah weer he as Sozialarbeiter bi dat Kreisjöögdamt in Höxter bit 1980 tätig.

## Politik
Antonius Rüsenberg weer siet 1962 Liddmaat vun de CDU. He weer Oortsverbandsvörsitter un Vörsitter vun de CDU-Stadtverband Steinheim. Van 1973 bit 1999 weer he Vörsitter vun den CDU Kreisverband Höxter. Rüsenberg weer 32 Johr lang Liddmaat vun den CDU-Bezirksvörstand Ostwestfalen-Lippe un 21 Johr vun den CDU-Landsvörstand Noordrhien-Westfalen. Dorneben weer he ok Liddmaat vun de Christlich Demokraatsch Arbeitnehmerschap (CDA), de Kathoolsch Arbeitnehmerbewegen (KAB) un in' Kolpingwerk.

Antonius Rüsenberg weer direkt wählt Liddmaat vun den 9. bit 13. Landdag vun Noordrhien-Westfalen van 1980 bit 2005. Hier weer he stellvertreeden Vörsitter vun de CDU-Landdagsfraktschoon un weer 15 Johr lang familien - un jöögdpolitisch Spreeker vun de CDU-Landdagsfraktschoon.

Rüsenberg is mit 73 Johren storven.

## Weblenken
* Antonius Rüsenberg up de Sieden vun den Landdag Noordrhien-Westfalen
* Doodsanzeig vun de Familie

## Enkeld Nahwiesen
August Malmström

**Johan August Malmström** (* 14. Oktober 1829 in de Gemeend Motala in Östergötland; † 18. Oktober 1901 in Stockholm) weer en sweedsch Maler vun den  Symbolismus un Perfesser an de Königlich Kunsthoochschool in Stockholm.

## Leven
De Gebortsoort vun Malmström weer de Hoff Nubbekullen in de Karkengemeend Västra Ny, wo hüüd en Heimatmuseum ünnerbrocht is. Sowohl sien Vader as ok sien Grootvader weern Dischler un August hett de eerst noch bi dat Utsmücken vun de dicht bi liggen Karken hulpen. Eerst mit 21 Johren harr he de Mögelkeit nah Stockholm to reisen, wo he van 1849 bit 1856 Schöler an de Kunsthoochschool weer. 1856 truck he nah Düsseldörp un in dat Johr dorup kreeg he för de nah Sweden schickt Biller de Königliche Medaille un en Reisestipendium. He truck doruphen nah Paris, aber all 1858 kehr he nah Düsseldörp torüch üm mit den norweegschen Maler Hans Fredrik Gude dat Bild *Wikinger am Strand* fardig to malen. Dornah gung Malmström weer nah Paris, wo he Schöler vun Thomas Couture weer, de mit sien Malstil grooten Infloot up Mahlström utööv. Van 1859 bit 1860 as ok 1863 hett Malmström Studienreisen nah Italien ünnernommen. 1864 kehr Malmström nah Stockholm torüch, wo he Liddmaat vun de Kunstakademie wurr un 1867 en Professur an disse Inrichtung övernehm.

Neben sien Gemälden hett sück Malmström in starker Maat mit Illustratschonen befaat. So hett he 1868 Teknungen to Esaias Tegnér sien *Fritjofs saga* un 1888 veerteihn Öölgemälde för en Neeuplaag vun de Dichtung schafft. 1880 keem *Sagan om [[Ragnar Lodbrok]] och hans söner* vun P. A. Gödecke, mit Illustratschonen vun Malmström herut. Ok *[[Fähnrich Stahl]]* vun Johan Ludvig Runeberg wurr vun Malmström illustreert. Bi den Dood vun Malmström leegen 18 Öölgemälde un völ Teknungen to *Njåls saga* vör. Wiederhen hett Malmström Teknungen för dat Blatt *[[Ny Illustrerad Tidning]]* un bispeelswies to Böker vun Peter Christen Asbjørnsen un Zacharias Topelius schafft.

Van 1887 bit 1893 weer Malmström Direkter för de Lehrinrichtung vun de Kunstakademie. 1894 hett he sien Perfesserstäe daalleggt. He weer Liddmaat vun den leiten Utschuss vun de sweedsch Sellschopp för Vörgeschichte *(Fornminnesförening)* siet Grünnden vun de Inrichtung af 1869.

## Warken (Utwahl)
* *Kung Heimer och Aslög* (1857)
* *Ingeborg mottager underrättelsen om Hjalmars död* (1859)
* *Blenda uppmanar Värendskvinnorna till strid*
* *[[Schlacht von Bråvalla|Bråvalla slag]]*
* *Älvalek* (1866)
* *Kung Sverres tåg till Norge* (1866)
* *Sista paret ut*
* *Skvallerbyttan*
* *Grindslanten* (1885)
* *En anatomilektion* (Professor Curman und dessen Schüler, 1894)


Datei:King Heimer and Aslög (August Malmström) - Nationalmuseum - 19956.tif|*Kung Heimer och Aslög* 1856
Datei:Dancing Fairies (August Malmström) - Nationalmuseum - 18226.tif|*Älvalek* 1866
Datei:Grindslanten.jpg|*Grindslanten* 1885


## Kiek ok
* List vun Maler vun de Düsseldörper Malerschool

## Weblenken

* http://runeberg.org/nfbq/0352.html Lexikonindrag] in dat Nordisk familjebok (1876–1926) (sweedsch)
Benedikt V.

**Benedikt V.** (* in Rom; † 4. Juli 965 oder 966 in Hamborg) weer van' 22. Mai bit to'n 23. Juni 964 Paapst vun de kathoolsch Kark.

## Leven
Benedikt weer Söhn vun en Römer mit Naam Johannes ut de Regio Marcelli. Benedikt gull as gelehrten Mann, wat hüm den Binaam *Grammaticus* inbroch. He wurr vun dat röömsch Patriziat 964 nah den Dood vun Paapst Johannes XII. tonächst to'n Paapst  wählt. Kaiser Otto I. forder aber en Wedderinsetten vun den tovör ut Rom verdreeven Leo VIII., wiel de Römer gegen dat ok vun Johannes XII. tonächst billigt *[[Privilegium Ottonianum]]* verstött harrn. Dennoch wurr Benedikt up den Paapstthron sett. Paapst Benedikt hett sück Möh geven, de Schmach vun de letzt Johren to tilgen. Kaiser Otto I. hett hüm aber liekers nah de Eroberung vun Rom up en Lateransynode Enn' Juni 964 af- un in' Uttuusch Paapst Leo VIII. insett (Otto weer bi de Synode anwesend). Benedikt wurr an' 23. Juni vun de Römern an Kaiser Otto I. övergeeven un up de Synode as Fangener vörführt. As Invasor, Usurpater un Eidbrüchiger anklaagt, hett he up en Verteidigung affsehn un sück schuldig bekennt. He wurr as afsett un as ut Rom verbannt verkloort, to'n Diakon degradeert un de Upsicht vun den ebenfalls in Rom anwesenden Hamborger Arzbischop Adaldag ünnerstellt. As Fangener vun den Kaisers wurr he vun Adaldag nah Hamborg mitnommen. Adaldag gung mit Benedikt respektvull üm, liekers föhl de sück in dat nordisch Klima nich good un sall seggt hemm: „Bi jo Hyperboreern kann kien italisch Hart warm wurrn.“ Buterdem hett Benedikt vörherseggt, dat Hamborg, solang sien Gebeene hier ruhen würrn, zerstört un verwüst würr un wild Deerten in de Trümmern hausen würrn. Nahdem he kört Tiet nah sien Ankunft in Hamborg, an' 4. Juli 965 (nah anner Angaaven 966) storven weer, wurr sien Liek up Anordnung vun Otto III., vun den lateren Wormser Bischop Razo, um 998 nah Rom verbrocht. 

De Hamborger hemm hüm en Denkmal upricht, dat sück mit loos Graffmal (Kenotaph) noch bit 1805 in' Hamborger Mariendom befunn.

## Literatur
* Rudolf Schieffer: Benedikt V. In: Lexikon des Mittelalters (LexMA). Band 1, Artemis & Winkler, München/Zürich 1980, ISBN 3-7608-8901-8, Sp. 1858.
* Friedrich Wilhelm Bautz: BENEDIKT V. In: Biographisch-Bibliographisches Kirchenlexikon (BBKL). Band 1, Bautz, Hamm 1975. 2., unverännert Uplaag Hamm 1990, ISBN 3-88309-013-1, Sp. 483.
* Horace Mann: Pope Benedict V. In: Catholic Encyclopedia, Robert Appleton Company, New York 1913.

## Weblenken

* DNB Katalog

## Enkeld Nahwiesen
Pavel Ploc

**Pavel Ploc** (* 26. Dezember 1943 in Pardubice) ist en ehmalger tschechoslowaaksch Biathlet.

He hett an twee Olympisch Winterspelen deelnommen.

Eerstmals internatschonal up sück upmarksom maakt hett he, as he 1967 bi de Biathlon-Weltmeesterschapen 1967 in’t Eenzel up den 13. Platz keem. Twee Johr later bi de nächst Weltmeesterschapen keem he all up den 8. Platz.

Bi de Olympisch Winterspelen 1968 keem he in’t Eenzel up den 15. Platz. 1972 keem he in’t Eenzel up Platz 47 un mit de Staffel up den 12. Platz. Dornah hett he sien Loopbahn ok afslooten.
Biathlon-Weltmeesterschapen 2017

De **49.&nbsp;[[Biathlon-Weltmeesterschapen]]** funnen van‘ 8. bit 19. Februar 2017 in Hochfilzen (Öösterriek) statt.

Gegen den Mitbewarfer Östersund (Sweden) hett sück Hochfilzen in‘ Sömmer 2012 den Toslag för de Utdragen vun de Weltmeesterschapen sekert. Nah de Biathlon-Weltmeesterschapen 1978 un Biathlon-Weltmeesterschapen 2005 wurrn de Titelkämpe to’n darten Mal in de Gemeend in den Bezirk Kitzbühel utdragen.

De Wettkämpe wurrn weer in‘ Rahmen vun den Biathlon-Weltcup utdragen, de Ergevnisse vun de Meesterschapen sünd also to glieker Tiet Ergevnisse för de Weltcupwertungen. As in de Vörjohren ok wurrn in Hochfilzen all Disziplinen vun den Weltcup, mit Utnahm vun de Single-Mixed-Staffel, utdragen. 

## Tietplaan

## Medaillenspeegel



## Wettkämpe
### Mannlüüd

#### Sprint 10 km

Weltmeester 2016:   Martin Fourcade

Start: Saterdag, 11. Februar 2017, 14:45 Uhr

Meld: 103 Athleten, nich an' Start (DNS): 1


#### Verfolgung 12,5 km

Weltmeester 2016:  Martin Fourcade

Start: Sönndag, 12. Februar 2017, 15:00 Uhr

Meld: 60 Athleten, nich an' Start: 2, nich afslooten: 1



#### Eenzel 20 km

Weltmeester 2016:  Martin Fourcade

Start: Dönnerdag, 16. Februar 2017, 14:30 Uhr

Meld: 102 Athleten, nich an' Start (DNS): 1, nich in't Teel (DNF): 1



#### Massenstart 15 km

Weltmeister 2016:  Johannes Thingnes Bø

Start: Sönndag, 19. Februar 2017, 14:45 Uhr

Meld un an' Start: 30 Athleten


#### Staffel 4 x 7,5 km

Weltmeester 2016:   (Ole Einar Bjørndalen, Tarjei Bø, Johannes Thingnes Bø, Emil Hegle Svendsen)

Start: Samstag, 18. Februar 2017, 14:45 Uhr

Meld un an' Start: 26 Natschonen; överrund (LAP): 4


### Fruen

#### Sprint 7,5 km

Weltmeesterin 2016:  Tiril Eckhoff

Start: Freedag, 10. Februar 2017, 14:45 Uhr

Meld un an' Start: 101 Athletinnen



#### Verfolgung 10 km

Weltmeesterin 2016:  Laura Dahlmeier

Start: Sönndag, 12. Februar 2017, 10:30 Uhr

Meld: 60 Athletinnen, nich an' Start: 2


#### Eenzel 15 km

Weltmeesterin 2016:  Marie Dorin-Habert

Start: Mittweek, 15. Februar 2017, 14:30 Uhr

Meld un an' Start: 99 Athletinnen


#### Massenstart 12,5 km

Weltmeesterin 2016:  Marie Dorin-Habert

Start: Sönndag, 19. Februar 2017, 11:30 Uhr

Meld un an' Start: 30 Athletinnen


#### Staffel 4 x 6 km

Weltmeester 2016:  (Synnøve Solemdal, Fanny Horn Birkeland, Tiril Eckhoff, Marte Olsbu)

Start: Freedag, 17. Februar 2017, 14:45 Uhr

Meld: 23 Natschonen; överrund (LAP): 4, disqualifizeert (DSQ): 1

De öösterrieksch Damenstaffel wurr nah de IBU Disziplinarregeln 5.6.o („Die Abgabe von mehr als fünf Schuss in irgendeiner Schießeinlage in einem Einzel-, Sprint-, Verfolgungs- oder Massenstartwettkampf oder mehr als acht Schuss in einem Staffel-, gemischten Staffel- oder Supersprintwettkampf“) disqualifizeert, nahdem Julia Schwaiger bi dat Liggenscheeten en Nahladepatroon to völ bruukt harr.


### Mixed
#### Staffel 2 x 6 km + 2 x 7,5 km

Weltmeester 2016:  (Anaïs Bescond, Marie Dorin-Habert, Quentin Fillon Maillet, Martin Fourcade)

Start: Dönnerdag, 9. Februar 2017, 14:45 Uhr

Meld un an' Start: 25 Natschonen, överrund (LPD): 2


## Weblenken
* Offizieller Webupträe (düütsch, engelsch)

## Enkeld Nahwiesen
Flevolaand

**Flevolaand** is en Provinz vun de Nedderlannen. Dat liggt in’n Noorden vun’t Land un grenzt to Freesland, Oaveriessel, Gelderlaand, Utrecht un Noord-Hollaand.
Meierijstad

**Meierijstad** is en Gemeende in de Provinz Noord-Braobant in de Nedderlannen. In’n Januar 2023 leven in de Gemeende 83.710 Inwahners.

## Topografie

*Nedderlannsch Koort to de Topografie vun Meierijstad, 2020*

## Weblenken
•https://www.meierijstad.nl/
James Marshall (Schauspeler)

**James Marshall** (* as **James David Greenblatt**; 2. Januar 1967 in Queens, New York, USA) is en US-amerikaanschen Schauspeler.

## Leven un Wark
Marshall is internatschonal bekannt worrn dör sien Rull as *James Hurley* in de Feernsehreeg *Twin Peaks* (1990–1991) un dat Prequel dorto vun 1992. Dorna harr he noch mol bekanntere Rullen in *Gladiator* un *A Few Good Men*, künn dorna aver nich mehr an den Spood anknütten. He weer denn vör allen in B-Movies un Feernsehprodukschonen to sehn.

Marshall is siet 1998 in tweete Eh mit de Schauspelersche Renee Griffin verheiraat. Se hebbt tosamen en Söhn, de 2002 boren weer.

## Filmografie (Utwahl)

## Utteken
Filmpriesen hett Marshall bit hüüt nich wunnen, man he weer 1989 för den *[[Young Artist Award]]* vörslahn.

## Weblenken

*
Piet Keizer

**Peter Johannes (Piet) Keizer** (* 14. Juni 1943 in Amsterdam; † 9. Februar 2017) weer en nedderlannsch Footballspeler. De Angreepspeler hett tüschen 1962 un 1974 34 Lännerspelen för de nedderlannsch Footballnatschonalmannschap maakt un dorbi 11 Doren schaaten. 

## Karriere
### Vereen

Keizer gull in de 1960er un 1970er Johren as en vun de best Speler vun sien Land. 1961 stunn he as 17-Johriger eerstmals in‘ Kader vun den Ehrendivisionär Ajax Amsterdam. 
Sien kongenialen Mitspeler funn de Linksbuten sowohl bi Ajax, as ok in de Natschonalmannschap in Johan Cruijff. Mit den Wessel vun Cruijff to’n FC Barcelona verlor Keizer ahn sien Partner in‘ Angreep sien dörslahn Kraft.

Tosommen mit Ajax Amsterdam wurr Keizer sössmal nedderlannsch Meester un fievmal nedderlannsch Pokalwinner. Tüschen 1971 un 1973 wunn he mit sien Vereen dreemal nahnanner den Europapokal vun de Landsmeester un wurr 1972 Weltpokalwinner.

För Ajax hett he 365 Spelen maak un dorbi 365 Doren schaaten. Dormit steiht he up Platz 4 in de List vun de Speler mit de meest Insätze för den Vereen.

### Natschonalmannschap
Een Johr nah sien Profidebüt för Ajax, geev Keizer sien Debüt in de Natschonalmannschap vun de Nedderlannen.

To de Football-Weltmeesterschap 1974 is he blots as Ersatzspeler mitfohren un keem in dat Gruppenspeel gegen de Sweden as Ersatzmann för Rob Rensenbrink to sien eenzigen Insatz. Dat weer denn ok sien 34. un letzt Lännerspeel.

## Erfolge
### Vereen
* Intertoto-Pokal: 1962
* Nedderlannsch Meester: 1966, 1967, 1968, 1970, 1972, 1973
* Nedderlannsch Pokalwinner: 1961, 1967, 1970, 1971, 1972
* Europapokal vun de Landsmeester: 1971, 1972, 1973
* UEFA Super Cup: 1972, 1973
* Weltpokalwinner: 1972

### Natschonalmannschap
* Viez-Weltmeester 1974

## Nah sien aktiv Loopbahn
Keizer hett as Scout för den greekschen Vereen Panathinaikos Athen arbeit.

## Weblenken

* Piet Keizer in de Datenbank vun weltfußball.de
* Piet Keizer in de Datenbank vun fußballdaten.de

## Enkeld Nahwiesen
Soltdoorsvörstadt

De **Soltdoorsvörstadt** () is en Stadtdeel von de Stadt Stood in’n Landkreis Stood, Neddersassen.

## Geografie

De Soltdoorsvörstadt liggt in’n Oosten von de Stoder Binnenstadt. Twüschen de Vörstadt un de Binnenstadt liggt de Borggraven un de Stoder Haven, de in’n Noorden an de Swing anbunnen is. De Swing billt denn in’n Noorden de natürliche Grenz von de Soltdoorsvörstadt. Na Oosten to liggt Oolland mit de Öörd Wöhrn, Melau un Speersoort.

Dat Rebeed in’n Süden von de Oollanner Straat hett fröher ok to de Soltdoorsvörstadt tellt. Nadem dor in de Johren 1960 en Plattenbo-Siedlung anleggt worrn is, warrt dit Rebeed vondaag aver Oollanner Veerdel nöömt un billt en egen Stadtdeel.

## Historie

De eerste Warft in de Vörstadt hett dat al vör 1645 geven. In dat 18. un 19. Johrhunnert hebbt in dat Rebeed von de Soltdoorsvörstadt aver jümmer blots enkelte Hüüs stahn. 1758 is dor en ne’e Warft grünnt worrn un 1896 de Holthannel Hagenah-Borcholte mit en Sageree un de Noorddüütsche Ledderfabrik. 1976 hett de Warft dichtmaakt un 1986 de Holthannel. De Grundstücken legen na disse Tied braak. In de Johren 1990 hett de Stadt Stood denn de Slüüs un Brügg twüschen Borggraven un Haven nee boot un de Kumplex mit dat Cinestar-Kino, de Bowlingbahn, Restaurants un dat RAMADA-Hotel is anleggt worrn. In de Johren 2000 sünd tosätzlich en Reeg ne’e Wahn- un Bürohüüs (mit üm un bi 270 Wahnungen un Büros) an dat Över von de Swing un en Olenhuus boot worrn. Dat Sanerungsprogramm is von 2003 bet 2017 lopen, de letzten Hüüs, de in dat Programm boot worrn sünd, weren aver al 2013 trech. Ok de Havenanlagen hett de Stadt saneert. Allens tohoop sünd dor 6,5 Milljonen Euro ut öffentliche Middel investeert worrn (Bund un Land 3,6 Milljonen, Stadt 1,8 Milljonen un üm un bi 1 Milljoon an Utglieksbedrääg un Tinsinnahmen dör de Stadt). Mit Stand 2013 hebbt in de Vörstadt üm un bi 300 Minschen leevt.

Tosätzlich sünd ok de Agentur för Arbeid Stood un de IHK Stood in de Soltdoorsvörstadt tohuus.

### Verwaltungsgeschicht

De Oort hett vör 1859 to dat Amt Stood tohöört un denn von 1859 bet 1885 to dat Amt Himmelpoorten. Na 1885 weer dat in’n Kreis Stood. 1932 is dat Deel von’n ne’en, grötteren Landkreis Stood worrn.

### Inwahnertall

### Religion

De Soltdoorsvörstadt is evangeelsch-luthersch präägt un höört to dat Kaspel von de Wilhadi-Kark in Stood.

För de Kathoolschen is de Hillig-Geist-Kark in Stood tostännig.

## Weertschop un Infrastruktur

In de Soltdoorsvörstadt sitt ünner annern dat Ünnernehmen Kurotec-KTS.

### Verkehr

Dör de Soltdoorsvörstadt löppt de *Oollanner Straat*, de in’n Westen na de Binnenstadt von Stood föhrt un in’n Oosten an de Landsstraat 111 ran un von dor as Landsstraat 140 wieder na Hullern, Greundiek un Jörk. De L&nbsp;111 geiht in’n Noordwesten na Bützfleet un Drochters un in’n Süden an de Autobahn 26 un de Bundsstraat 73 ran. De Opfohrt 3 Stood-Oost op de A&nbsp;26 (Afsnidd Stood–Hamborg) liggt so veer Kilometer in’n Süüdoosten.

De nächste Bahnhoff is so bi een Kilometer wied weg in’n Süüdwesten de Bahnhoff Stood an de Nedderelvbahn von Cuxhoben na Hamborg.

## Footnoten
Biathlon-Weltmeesterschapen 1976

In Johren, in de dat kien Olympisch Winterspelen gifft, gifft dat ok kien eegen Biathlon-Weltmeesterschapen. De Olympiasieger in‘ Biathlon tellen aber **nich** as  Weltmeester. Blots in Wettbewarfen, de nicht o dat olympisch Programm tellen, wurrn Weltmeester ermittelt. 

De Weltmeester in‘ Sprint över 10 km wurr 1976 in Antholz in Südtirol (Italien) ermittelt. De Eenzelwettkamp över 20 km un de Staffelloop weern in dat offiziell Programm för de Olympisch Winterspelen 1976 in Innsbruck.
## Mannlüüd
### Sprint 10 km



Datum: 31. Januar


## Medaillenspeegel

## Literatur
* Manfred Seifert: Das Jahr des Sports 1977. Sportverlag Berlin 1976, ISSN 0232-2137, S. 173.
## Weblinks
* http://services.biathlonresults.com/Results.aspx?RaceId=BT7576SWRLCH01SMSP Men 10 km Sprint, International Biathlon Union – Datacenter, afropen an‘ 9. September 2012 (engelsch)
August Boldt

**August Boldt** (* 17. Februar 1838 in Klein-Sausgarten; † 23. Dezember 1899) weer en plattdüütschen Schriever.

Boldt is 1838 as Söhn von en Buur in Klein-Sausgarten in Oostprüßen boren. He weer later op de Präparandenschool in Lamposch un von 1855 bet 1858 op dat Lehrerseminar in Preußisch Eylau. Nadem he mit dat Lehrerseminar trech weer, weer he von 1863 bet to sien Dood 1899 Schoolmeester an de högere Döchterschool in Elbing.

## Warken

* *Ut’m Noatangsche. Volksthümliche Erzählungen in plattdeutscher Mundart.* Königsbarg 1877
* *Elbinger Geistesleben im 19. Jahrhundert. Ein Beitrag zur Chronik der Stadt Elbing.* Rautenberg, Mohrungen 1894

## Weblenken
Anne Briand

**Anne Briand** (* 2. Juni 1968 in Mülhausen) is en ehmalge franzöösch Biathletin.

Briand hörr to de best Biathleten to Anfang vun de 1990er Johren. Hör Vereens weern SC Douanes Montgenevre bzw. SM Veynois.

Bi de Olympisch Winterspelen 1992 in Albertville, de eerst Utdragen vun de Biathlonwettbewarfen bi Olympisch Spelen, kunn se mit de franzöösch Staffel (dormals 3 × 7,5 Kilometer) gemeensam mit Corinne Niogret un Véronique Claudel de Goldmedaille haalen. 1994 bi de Olympisch Winterspelen in Lillehammer wunn se in' Eenzel de Sülvermedaille achter Myriam Bédard, aber vör Uschi Disl.

1995 wurr Briand bi de Biathlonweltmeesterschapen in' Sprint över 7,5 Kilometer Weltmeesterin (vör Uschi Disl un Corinne Niogret). In de glieker Saison wunn se ok den Gesamtweltcup in' Biathlon. 

De Veehdoktersche (Afsluss 1993) is mit Stéphane Bouthiaux verheiraadt.

## Weblenken
* Anne Briand in de Datenbank vun de IBU (engelsch)
* Anne Briand in de Datenbank vun Sportsreference (engelsch)
Bob Ringwood

**Bob Ringwood** (* 1946 in London, England) is en britischen Kleedaaschmaker.

## Leven un Wark
Ringwood is in London groot worrn. He hett bi’n Film toeerst an Setbo un Dekratschonen arbeit. Gliek för den eersten Film, an den he as Kledaaschmaker bedeeligt weer, kreeg he en Nomineren för den BAFTA Award. Na sien egen Vertellen, weer sien opwännigst Projekt de Kledaasch för de dree Batman-Filmen. Ok för den eersten Deel vun de Trilgogie is he för den BAFTA-Award nomineert wesen. 

## Filmografie (Utwahl)

## Utteken
Ringwood weer för sien Kledaascharbeiten bit hüüt (Februar 2017) föffteihn mol för Filmpriesen vörslahn, dorünner tweemol för den *[[Oscar]]* för de *[[Oscar/Best Kledaasch|Beste Kledaasch]]* för *Troy* un för *Empire of the Sun*. Utteken weer he tweemol:
* 1982: mit den *[[Saturn-Pries]]* in de Kategorie *[[Saturn-Pries för de beste Kledaasch|Beste Kledaasch]]* för *Excalibur*
* 1985: mit den *[[Saturn-Pries]]* in de Kategorie *[[Saturn-Pries för de beste Kledaasch|Beste Kledaasch]]* för *Dune*

## Websteden
Kenneth McGregor

**Kenneth Bruce “ Ken” McGregor** (* 2. Juni 1929 in Adelaide, South Australia; † 1. Dezember 2007 ok dor) weer en austraalsch Tennisspeler.

## Karriere
In de Johren 1950 un 1951 reck McGregor dat Endspeel vun de Australian Open, verlor dor aber gegen Dick Savitt bzw. Frank Sedgman, 1951 reck he ok dat Finale in Wimbledon, verlor dor aber dat Endspeel gegen Dick Savitt.  Eerst 1952 wunn he dat Eenzel-Endspeel bi de Australian Open. Ditmal kunn he Frank Sedgman in 4 Satz (7:5, 12:10, 2:6, 6:2) slahn. 

In’ Düppel kunn he 1951 un 1952 de Turniere in Wimbledon, in Forest Hills un bi de  Australian Open winnen. Mit den Erfolg bi den US Open wunn he mit sien Landsmann Frank Sedgman 1051 de Grand Slam in’t Düppel.

1999 wurr he in de International Tennis Hall of Fame upnommen.

## Weblenken
* ITF-Profil vun Kenneth McGregor (engelsch)
* Davis-Cup-Statistik vun Kenneth McGregor (engelsch)
* Kenneth McGregor in de Internatonal Tennis Hall of Fame (engelsch mit Bild)
Dietrich Hoffmann

**Dietrich Hoffmann** is de Naam von

* Dietrich Hoffmann (* 1929), Swiezer Ooldhistoriker,
* Dietrich Hoffmann (* 1934), düütschen Pädagoog,
* Dietrich Hoffmann (1936–2008), düütschen Geoloog,
* Dietrich Hoffmann (1936–2012), plattdüütschen Schriever.

Kiek ok bi: Dieter Hoffmann.
Dietrich Hoffmann (Schriever)

**Dietrich Hoffmann** (* 11. Juli 1936 in Stralsund; † 5. Mai 2012) weer en plattdüütschen Schriever.

Hoffmann is 1936 as Söhn von en Bookhollerin un en Sportlehrer in Stralsund boren. Dor weer he ok bet 1952 op de Middelschool. Na de School weer he op dat Institut för Lehrerbildung in Putbus un is 1954 as Schoolmeester in Gustow anfungen. 1955 bet 1957 müss he as Soldaat na de NVA un weer denn von 1957 bet 1958 op de Pädagoogsche Hoochschool Erfurt. Von 1959 bet 1991 weer Hoffmann Schoolmeester in Döringen un Mekelborg-Vörpommern, ünner annern lange Johren in’n Kreis Grimmen. Toletzt hett he in Swerin leevt.

He hett en Reeg plattdüütsche Böker schreven, deelwies ünner sien Schrieversnaam *Malte Dau*.

Hoffmann hett 1957 Annelise Durand (12. Dezember 1926–22. Mai 2003) freet. De beiden harrn dree Söhns.

## Warken

op Plattdüütsch:

* *Min Herzing un anner Vertellers.* (mit Gertrud Hennl), Ostsee-Zeitung, Rostock 1981
* *Plempers-Boys un Ossenköpp.* Waterkant-Verlag, [1991]
* *De Flunner flücht an’n blagen Hewen.* Federchen-Verlag, Nigenbramborg 1992, ISBN 3-910170-08-0
* *Die Sprüche des Korl Schluckjau. Neue plattdeutsche Sagwörter.* Waterkant-Verlag, 1992
* *De Schluckjaus Deil II. Weitere plattdt. Sagwörter.* Waterkant-Verlag, 1992
* *Spitz mit Witz, un dat up Platt.* Ostsee-Zeitung, Griepswoold 1993
* *Kater Udo, de Minschenflusterer.* Koch, Rostock 2003, ISBN 3-937179-11-9

op Hoochdüütsch:

* *Die Goldene Wiege. Sagen aus dem Kreis Grimmen.* Ostsee-Druck, 1987
* *Störtebekers Schatz.* Semikolon-Verlag, Berlin 2005, ISBN 393495572X

## Kiek ook bi

* List vun plattdüütschen Schrievers

## Weblenken
Eisbär Eis

De **Eisbär Eis** GmbH is en Ünnernehmen ut Obbens, dat Spiesies herstellt. Eisbär Eis stellt mit 500 Mitarbeiders in’t Johr so wat 60 Milljonen Liter Ies her un hett en Ümsatz von üm un bi 130 Milljonen Euro.

## Historie

Dat Ünnernehmen is 1955 as EISBÄR EIS Gebr. Klehn oHG von de Bröder Wilhelm un Helmut Klehn in Neeklooster grünnt worrn. Toeerst hebbt se vör allen Kunnen so as Gaststeden, Swemmbäder un Kiosken in de Ümgegend belevert. Tosätzlich is Eisbär Eis mit Leverwagens över de Öörd föhrt un hett dat Ies direkt an de Huusdöör an de Lüüd bröcht (Heimdeenstünnernehmen). 1982 sünd de Produkschoonsanlagen in Obbens nee boot worrn un Eisbär hett ok an’n Levensmiddelhannel levert. 1994 hett dat Ünnernehmen mit en Produkschoon in Plummendörp bi Ribnitz-Damgorn anfungen. In de Johren 1990 hett de Verdriev an de Huusdöör ophöört un is verköfft worrn.

Dat Ünnernehmen hett 2009/2010 in Obbens för 14 Milljonen Euro en ne’e Lagerhall boot. 2015/2016 is för üm un bi teihn Milljonen Euro op 1250 Quadratmeter noch en ne’e Produkschoonsanlaag för extrudeert Ies boot worrn.

Eisbär Eis is ok nu noch in Familienbesitt von de Familie Klehn. De Warken in Obbens un in Plummendörp hebbt all beid so üm 250 Mitarbeiders.

In de Johren 2020 bet 2022 investeert dat Ünnernehmen 25 Milljonen Euro in ne’e Anlagen. Dorbi warrt twee ne’e Lagerhallen, en Produkschoonsgebüüd un en Kantien boot.

## Footnoten



## Weblenken

* Websteed von dat Ünnernehmen (hoochdüütsch)
Hannah Dreissigacker

**Hannah Dreissigacker** (* 2. Dezember 1986 in Morrisville, Vermont) is en US-amerikaansch Biathletin un Skilanglöperin.

## Karjeer
Hannah Dreissigacker hett siet 2002 an internatschonalen FIS-Rennen in’n Skilangloop deelnommen, later ok an Rennen vun den Nor-Am Cup un de US Super Tour. In meest 20 Rennen reck se Top-Ten-Ergevnisse. Hör eerst internatschonale Biathlon-Rennen hett se bi de Biathlon-Europameesterschapen 2010 in Otepää bestreden, wo se 52. in’n Eenzel, 38. in’n Sprint, 41. in de Verfolgung un mit Annelies Cook, Laura Spector un Susan Dunklee Platz negen in dat Staffelrennen belegg. Tovör harr se all in de Saison in’n Rahmen vun den Biathlon-NorAm-Cups in Jericho in en Sprint un in en Verfolgungsrennen tweete Plätze in de hööchste kontinentale Rennserie reckt. In de Gesamtwertung keem se up Platz 9.

An’n 17. Januar 2013 geev se in’n Sprint in Antholz hör Debüt in’n Biathlon-Weltcup. Hör eerst Weltcup-Punkte sammel se in de Saison 2013/14 bi den Sprint vun Kontiolahti. An’t Enn’ vun de Saison belegg se Rang 88 vun de Gesamtwertung. Bi de Olympisch Winterspelen 2014 in Sotschi keem se in’n Sprint blots up en swaak 75. Platz. In de Mixed-Staffel belegg Dreissigacker mit hör Mannschaftskollegen den sössten Platz. Nah Rang 23 in’n Eenzel keem se mit de Staffel up Platz 7.

In de Saison 2014/15 keem se up den 43. Platz in’n Gesamtweltcup. Hör best Ergevnis weer dorbi Platz 14 in’n Massenstart vun Kontiolahti. Den sülvigen Platz in den Gesamtweltcup belegg se ok in de Folgesaison, wo Platz 18 in’n Sprint vun Oslo hör beest Eenzelergevnis weer.

Bi de Biathlon-Weltmeesterschapen 2015 keem se in’n Sprint up Platz 61, in’n Eenzel up Platz 67, mit de Staffel up Rang 12 un mit de Mixed-Staffel gemeensam mit Susan Dunklee, Lowell Bailey un Leif Nordgren up Platz 8. Bi de Biathlon-Weltmeesterschapen 2016 reck dat för dat amerikaansch Mixed-Team (nu mit Sean Doherty statt Leif Nordgren) to Platz 10.

Dreissigacker studeert an dat Dartmouth College, för de sien Skiteam se ok antreden deiht.

## Weblenken
* Hannah Dreissigacker in de Datenbank vun de IBU (engelsch)
* Hanna Dreissigacker in de Datenbank vun de FIS (engelsch)
* Dreissigacker up de Websteed vun dat Dartmouth College
Gilles Marguet

**Gilles Marguet** (* 3. Dezember 1967 in Pontarlier) is en ehmalger franzöösch Biathlet. 

Gilles Marguet wunn bi de Olympisch Winterspelen 2002 in Salt Lake City Bronze un bi de WM 2001 in Pokljuka Gold mit de Staffel.

Sien best Eenzelergevnis weer de darte Platz bi den Sprintwettbewarf  in de Weltcup-Saison 1992/1993 in Oberhof/Ridnaun-Val Ridanna achter Johann Passler un Ulf Johansson aber vör to’n Bispeel Mikael Löfgren un Pieralberto Carrara.

## Weblenken
* Gilles Marguet in de Datenbank vun de IBU (engelsch)
* Gilles Marguet in de Datenbank vun Sportsreference.com (engelsch)